रेलवे और ट्रेनों की सुरक्षा का मसला हमेशा से सियासी रहा है. साल भर पहले तक हमारा रेलवे बजट अलग होता था. संसद में बहस के दौरान सांसद रेलवे सुरक्षा को लेकर काफी सक्रिय और जागरूक रहते हैं. और इस मुद्दे को जोर-शोर से उठाते रहे हैं. मगर, हवाई उड़ान की सुरक्षा को लेकर संसद में ज्यादा चर्चा नहीं होती. खास तौर से रेलवे के मुकाबले तो इस पर निगाह भी कम ही रहती है. जबकि बहुत से सांसद संसद की बैठकों में शामिल होने के लिए हवाई जहाज से ही दिल्ली आते हैं.